-Axxam mebla tameṭṭut, am lebḥer mebla lḥut. Tugna tmeṭṭut ; azal n tmeṭṭut deg tmetti-nneɣ, fell-as i yebna uxxam, d nettat id ajgu alemmas, axxam yeḥwaǧ tin iḥercen ara t-yessalin ara ixedmen ddunit. tin iḥercen ma texḍa axxam ad yeɣli, tameṭṭut deg yinzi-a d azamul n tiḥerci, n tudert. Asugnen yellan deg-s d amazday ; imi yezmer ad gzun yimdanen s yiwet n tmuɣli, akked yimanay ; yal yiwen ad yessugnen iyiman-is. D asugnen n tmuɣli n tmetti-nneɣ ɣer tmeṭṭut lɛali d wazal i as tefka.